b'\n_START_ARTICLE_\nSevilija\n_START_SECTION_\nTurizmas\n_START_PARAGRAPH_\nDauguma miesto \xc4\xaf\xc5\xbeymybi\xc5\xb3 susijusios su Viduram\xc5\xbeiais. Karali\xc5\xa1kieji r\xc5\xabmai (Alc\xc3\xa1zar), pastatyti maur\xc5\xb3 1181 m. Maur\xc5\xb3 civilizacijos p\xc4\x97dsakai matomi ir siaurose, vingiuotose gatvel\xc4\x97se, \xc5\xbeemuose baltuose namuose su balkonais, fontanuose, miesto sienos liekanose. Didel\xc4\x97 gotikin\xc4\x97 katedra, pastatyta 1402\xe2\x80\x931519 m. vietoje XII a. me\xc4\x8det\xc4\x97s; joje yra daug \xc5\xbeymi\xc5\xb3 dailinink\xc5\xb3 paveiksl\xc5\xb3 (pvz., El Greko). Katedros varpin\xc4\x97 Giralda \xe2\x80\x93 buv\xc4\x99s minaretas \xe2\x80\x93 yra 97,5 m auk\xc5\xa1\xc4\x8dio. 1502 m. \xc4\xafkurtas Sevilijos universitetas. Sevilijoje sukaupti archyvai apie ind\xc4\x97nus \xe2\x80\x93 knygos, rankra\xc5\xa1\xc4\x8diai, dokumentai ir kronikos apie ispan\xc5\xb3 kolonizacijos laikus Amerikoje.'